Mary Elizabeth Mastrantonio

Mary Elizabeth Mastrantonio (* 17. November 1958 in Lombard, Illinois) is en US-amerikaansche Schauspelersche un Singersche.

 Leven un Wark 
Mastrantonio is in Oak Park, Illinois, as Dochter vun italieensche Inwannerers opwossen. Mit de Schauspeleree füng se al as junge Deern bi’t Schooltheater an. Se hett ehrn Afsluss an de Oak Park River Forest High School maatk un dorna de University of Illinois besöcht, woneem se grötter’t Intresse an de Schauspeleree funnen hett.

As se na’t Studium na New York City togen weer, hett se 1981 in de West Side Story mitspeelt un hett later ok Filmrullen övernahmen. Ehr eerste lütte Filmrull harr se 1983 an de Siet vun Robert De Niro un Jerry Lewis in de Kummedie King of Comedy vun Martin Scorsese. Ünner de Regi vun Brian De Palma speel se in den Film Scarface mit un weer in ehr wietere Loopbahn an vele bekannte Filmwarken bedeeligt. Mit Filmen as The Abyss (1989) un Robin Hood: Prince of Thieves (1991) is se weltwiet bekannt worrn.

Bi de Dreiarbeiten vun den Film The January Man (1989)hett se sik in den Speelbaas Pat O’Connor verkeken. Se hebbt 1990 heiraat un tosamen twee Kinner.

Mastrantonio, de blots 1,63 m groot is, kiekt bi de Utwahl vun ehr Rullen dorna, dat se ehr Spaaß maken doot, un weniger dorna, dat se dormit veel Acht op sik tütt. Se lett sik twüschendör ok jümmer mol Tiet för ehr Familie, mit de se in London leven deit.

Blangen de Schauspeleree is se ok as Cabaret-Singersche bekannt, wat se to’n Bispeel in den Film Limbo (1999) wiesen künn. 2003 weer se vör den Tony Award nomineert för ehr Dorstellen vun Aldonza/Dulcinea in de Wedderopföhren vun Man of La Mancha.

 Filmografie (Utwahl) 
 Johr Titel Synchroonsnacker 1983 Scarface Cornelia Meinhardt 1986 The Color of Moneydt.: Die Farbe des Geldes Katja Nottke 1987 Slam Dance Cornelia Meinhardt 1989 The January Mandt.: Im Zeichen der Jungfrau Katja Nottke 1989 The Abyssdt.: Abyss – Abgrund des todes Viktoria Brams 1990 Fools of Fortunedt.: Die Narren des Schicksals   1991 Class Actiondt.: Das Gesetz der Macht Katja Nottke 1991 Robin Hood: Prince of Thievesdt.: Robin Hood: König der Diebe Katja Nottke 1992 White Sandsdt.: White Sands – Der große Deal   1992 Consenting Adultsdt.: Gewagtes Spiel Karin Buchholz 1995 Three Wishesdt.: Das Geheimnis der drei Wünsche Marietta Meade 1999 Limbodt.: Wenn der Nebel sich lichtet – Limbo Katharina Koschny 2000 The Perfect Stormdt.: Der Sturm Katharina Koschny 2004 The Brooke Ellison Story, Feernsehn   2010 Law & Order: Criminal Intent, Feernsehreegdt.: Criminal Intent – Verbrechen im Visier Katharina Koschny 2013-14 Hostages, Feernseh-Minireeg Katharina Koschny 2015-16 Limitless, Feernsehreeg Katharina Koschny

 Utteken 
Mastrantonio is för ehr Filmwark bit hüüt (April 2015) acht mol för bekannte Filmpriesen vörslahn wesen, dorünner 1987 eenmol för den Oscar as Best Nevendorstellerin för ehr Rull in The Color of Money. Wunnen hett se twee Priesen:
 1986: den NYFCC Award (3. Platz) in de Kategorie Best Nevendorstellerin för The Color of Money
 2005: den Gracie Award in de Kategorie Rutragen Hööftdorstellersche in en Drama för The Brooke Ellison Story

 Weblenken 

Kategorie:Fru
Kategorie:Börger von de USA
Kategorie:Schauspeler
Kategorie:Boren 1958